als_Latn dik_Latn sag_Latn
Tekniku i Vllznisë, Nika shprehu keqardhjen për humbjen sepse, sipas tij, ai e kishte përgatitur këtë ndeshje me detaje.
“Kishim shumë mungesa dhe për këtë, menduam që një pjesë të parë, duke llogaritur që edhe ekipi i Partizanit është një ekip shumë i konsiliduar, menduam të bëjmë një lojë jo shumë agresive në sulm, por thjesht një lojë të mirëvendosur dhe ta studiojmë lojën e kundërshtarit. Takimi po shkonte drejt asaj që kishim parashikuar, pas një pjese të parë të mbyllur pa gola. Për pjesën e dytë kishim kartën e Bushiçit dhe të Hajdarit, i cili mbeti pa u aktivizuar sepse u ezauruan ndërrimet. Pra, ne ishim përgatitur për këtë ndeshje, thjesht për të arritur një fitore”, tha Nikaj. Duke folur për arbitrin, tekniku kuqeblu theksoi se ai mori një vendim shumë të nxituar. “Këtë e them, sepse Selimaj është një portier të cilin përveçse e kam stërvitur, e kam pasur edhe për katër vite shok shkolle. Është një djalë që nuk është i dhunshëm, nuk shquhet për agresivitet, në të kundërt është shumë i qetë. Por në momentin që duart i ke të zëna, nuk ke se si të çohesh me duar, njeriu çohet në kësisoj rastesh me këmbë. Jorgji e ka pasur në shkollë Selimajn dhe e njeh mirë nëse ai është njeri që i bën gjërat me dashje apo jo dhe për mendimin tim, arbitri gaboi, ai u nis për t’i dhënë mundësi ekipit të realizonte një kundrasulm të shpejtë. Gaboi, për mendimin tim, edhe për rastin e një penalltie në pjesën e dytë”, citoi njëshi i pankinës kuqeblu, Samuel Nikaj. Ai falënderoi futbollistët e tij për pjesën e dytë, për aq sa dhanë në fushën e lojës, sepse në këtë pjesë ata dhanë maksimumin, duke llogaritur që mbetën me 8 lojtarë, sepse edhe Vukçeviç bëri tërheqje dhe qëndroi sa për figure në fushë. “Me një portier 16 vjeç në portë që nga fundi I pjesës së parë dhe deri në fund të ndeshjes. Në të njëjtën kohë, edhe Bardulla, qëndroi figurative në fushë, pasi edhe ai nuk mundte të jepte maksimumin. Edhe kroati Bushiç kishte gjatë të gjithë pjesës së dytë ngërçe, unë nuk e di, me vetëm pesë lojtarë kemi luajtur. Por dhe ato pesë që luajtën unë i falënderoj, sepse patën një grintë, krijuan 4-5 raste, nuk ishte edhe fati në anën tonë, sepse edhe me një pikë, ndoshta nuk ishte shumë e dobishme, por të paktën për moral mund të na ndihmonte”, shtoi Nikaj. Ndërsa, i pyetur për të ardhmen e skuadrës, tekniku shkodran tha se “shpresa vdes e fundit”. “Sa të kemi edhe 9 ndeshje që kanë mbetur, kemi shpresa, përderisa matematika të na mbajë në lojë. Kur të mos na mbajë matematika në lojë, atëherë do të dorëzohemi. Po për momentin nuk do ta bëjmë një gjë të tillë, megjithëse ka për të qenë e vështirë”, përfundoi ai.
Nika “Jorgji e ka pasur shok portierin, e di që nuk e ka bërë me qëllim”0
Tekniku i Vllznisë, Nika shprehu keqardhjen për humbjen sepse, sipas tij, ai e kishte përgatitur këtë ndeshje me detaje.
als_Latn als_Latn als_Latn als_Latn